CELEX: 32006D0534
Language: fi
Date: 2006-07-20 00:00:00
Title: 2006/534/EY: Komission päätös, tehty  20 päivänä heinäkuuta 2006 , direktiivin 1999/13/EY täytäntöönpanoa koskevien jäsenvaltioiden kertomusten pohjana vuosina 2005–2007 käytettävästä kyselylomakkeesta  (tiedoksiannettu numerolla K(2006) 3274)

3.8.2006   
            
            
               FI
            
            
               Euroopan unionin virallinen lehti
            
            
               L 213/4
            
         
      KOMISSION PÄÄTÖS,
   tehty 20 päivänä heinäkuuta 2006,
   direktiivin 1999/13/EY täytäntöönpanoa koskevien jäsenvaltioiden kertomusten pohjana vuosina 2005–2007 käytettävästä kyselylomakkeesta
   (tiedoksiannettu numerolla K(2006) 3274)
   (2006/534/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta 11 päivänä maaliskuuta 1999 annetun neuvoston direktiivin 1999/13/EY (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Direktiivin 1999/13/EY 11 artiklan 1 kohdan mukaan jäsenvaltioiden on laadittava direktiivin täytäntöönpanoa koskeva kertomus komission laatiman kyselylomakkeen tai kaavan pohjalta.
            
         
               (2)
            
            
               Komission päätöksen 2002/529/EY (2) mukaisesti jäsenvaltiot ovat laatineet kertomukset direktiivin täytäntöönpanosta 1 päivän tammikuuta 2003 ja 31 päivän joulukuuta 2004 välisenä aikana.
            
         
               (3)
            
            
               Toisen kertomuksen olisi katettava 1 päivän tammikuuta 2005 ja 31 päivän joulukuuta 2007 välinen ajanjakso.
            
         
               (4)
            
            
               Tässä päätöksessä säädetyt toimenpiteet ovat neuvoston direktiivin 91/692/ETY (3) 6 artiklalla perustetun komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Jäsenvaltioiden on käytettävä tämän päätöksen liitteenä olevaa kyselylomaketta laatiessaan komissiolle direktiivin 1999/13/EY 11 artiklan 1 kohdan mukaisesti toimitettavan kertomuksen, joka kattaa 1 päivän tammikuuta 2005 ja 31 päivän joulukuuta 2007 välisen ajanjakson.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä heinäkuuta 2006.
      
         
            Komission puolesta
         
         Stavros DIMAS
         
         
            Komission jäsen
         
      
   
   
      (1)  EYVL L 85, 29.3.1999, s. 1. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2004/42/EY (EUVL L 143, 30.4.2004, s. 87).
   
      (2)  EYVL L 172, 2.7.2002, s. 57.
   
      (3)  EYVL L 377, 31.12.1991, s. 48. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      LIITE
      Kyselylomake orgaanisten liuottimien käytöstä tietyissä toiminnoissa ja laitoksissa aiheutuvien haihtuvien orgaanisten yhdisteiden päästöjen rajoittamisesta annetun direktiivin 1999/13/EY täytäntöönpanosta vuosina 2005–2007
      Ohjeita kysymyksiin vastaamista varten:
      
                   
               
               
                  Vastausten on oltava lyhyitä ja mahdollisimman tarkkoja.
               
            
                   
               
               
                  Erityisesti laitosten lukumäärää ja toteutettuja toimenpiteitä koskevat tiedot voivat sisältää edustavia tietoja, mikäli ne ovat riittävät sen osoittamiseksi, että direktiivin vaatimukset täyttyvät.
               
            
                   
               
               
                  Olemassa olevia laitoksia koskevien tietojen, jotka esitetään direktiivin 1999/13/EY 4 artiklassa mainittuja päivämääriä edeltäviä ajanjaksoja koskevissa kertomuksissa, olisi perustuttava parhaisiin saatavilla oleviin arvioihin, jotka koskevat kyseisiä ajanjaksoja.
               
            
                   
               
               
                  Vastauksissa voidaan viitata edellisessä kyselylomakkeessa annettuihin vastauksiin, jos tilanne on säilynyt muuttumattomana. Tämä ei tietenkään ole mahdollista niille jäsenvaltioille, joiden osalta kyseessä on ensimmäinen raportointijakso. Jos tilanne on muuttunut, muutokset olisi kuvailtava uudessa vastauksessa.
               
            1.   Yleiskuvaus
      Mitkä ovat kansallisen lainsäädännön tärkeimmät säännökset, joita on tarvittu luvananto- tai rekisteröintijärjestelmään, jolla taataan direktiivin vaatimusten noudattaminen? Mitä direktiiviin 1999/13/EY liittyviä muutoksia kansalliseen lainsäädäntöön on tehty raportointijakson aikana?
      2.   Direktiivin soveltamisalaan kuuluvat laitokset
      Arvioikaa, kuinka monta kutakin liitteessä II A mainituista 20 toiminnosta harjoittavaa laitosta kuuluu alla oleviin ryhmiin (jos jäsenvaltiossa on käytössä erilainen luokitus, sitä voidaan käyttää vastauksessa tähän kysymykseen):
      
                  —
               
               
                  kaikki olemassa olevat laitokset (direktiivin 2 artiklan 2 kohdan määritelmän mukaisesti), jotka ovat toiminnassa raportointijakson lopussa,
               
            
                  —
               
               
                  kaikki laitokset, joille toimivaltainen viranomainen on antanut luvan tai jotka toimivaltainen viranomainen on rekisteröinyt raportointijakson aikana,
               
            
                  —
               
               
                  sellaiset edellisessä luetelmakohdassa mainitut laitokset, jotka on rekisteröity tai joille on annettu lupa direktiivin 4 artiklan 4 kohdan mukaisesti (vastaus vapaaehtoinen),
               
            
                  —
               
               
                  laitokset, jotka kuuluvat sekä johonkin edellä mainituista ryhmistä että IPPC-direktiivin soveltamisalaan (vastaus vapaaehtoinen).
               
            3.   Toiminnanharjoittajan perusvelvollisuudet
      Yleisesti ottaen mitä hallinnollisia toimenpiteitä on toteutettu, jotta toimivaltaiset viranomaiset voivat varmistaa, että laitokset toimivat 5 artiklassa säädettyjen yleisperiaatteiden mukaisesti?
      4.   Olemassa olevat laitokset
      Kuinka moni olemassa oleva laitos on saanut luvan tai rekisteröity 4 artiklan 3 kohdan mukaisesti laitoksena, joka käyttää liitteessä II B esitettyä vähentämisohjelmaa?
      5.   Kaikki laitokset
      
                  5.1
               
               
                  Direktiivin 5 artiklan 3 kohdan a alakohdan mukaisesti jäsenvaltioiden on ilmoitettava komissiolle hajapäästöjen raja-arvojen soveltamista koskevista poikkeuksista.
                  
                              —
                           
                           
                              Onko poikkeuksia tehty?
                           
                        
                              —
                           
                           
                              Jos poikkeuksia on tehty, miten on osoitettu, että yksittäisen laitoksen ei ole ollut teknisesti tai taloudellisesti mahdollista noudattaa kyseistä arvoa?
                           
                        
                              —
                           
                           
                              Miten on otettu huomioon se, ettei ihmisen terveydelle tai ympäristölle ole odotettavissa merkittäviä vaaroja?
                           
                        
            
                  5.2
               
               
                  Direktiivin 5 artiklan 3 kohdan b alakohdan mukaisesti liitteessä II A mainituista päästöjen rajoittamista koskevista määräyksistä voidaan poiketa niiden toimintojen osalta, joita ei voida suorittaa hallituissa olosuhteissa, jos tämä mahdollisuus on nimenomaisesti mainittu kyseisessä liitteessä.
                  
                              —
                           
                           
                              Kuinka moni toiminnanharjoittaja on käyttänyt tätä mahdollisuutta ja kuinka monessa laitoksessa?
                           
                        
                              —
                           
                           
                              Miten on osoitettu, että liitteessä II B esitetyn vähentämisohjelman toteuttaminen ei ole ollut teknisesti ja taloudellisesti mahdollista?
                           
                        
                              —
                           
                           
                              Miten toiminnanharjoittaja osoittaa, että mainituissa laitoksissa käytetään parasta käytettävissä olevaa tekniikkaa?
                           
                        
            6.   Kansalliset suunnitelmat
      
                  6.1
               
               
                  Onko jäsenvaltio päättänyt laatia 6 artiklassa säädetyn kansallisen suunnitelman ja toteuttaa sitä (ks. neuvoston direktiivin 1999/13/EY 6 artiklan mukaisen kansallisten suunnitelmien arvioinnin perusteista 6 päivänä syyskuuta 2000 tehty komission päätös 2000/541/EY (1))?
               
            
                  6.2
               
               
                  Kuinka monta laitosta kuuluu kansallisen suunnitelman piiriin? Mikä on suunnitelman mukainen päästöjen vähentämistavoite? Mikä on suunnitelman piiriin kuuluvien laitosten nykyisten päästöjen määrä? Mikä on sen suhde mahdolliseen päästöjen vähentämisen välitavoitteeseen tämän raportointijakson aikana?
               
            7.   Korvaaminen
      Miten 7 artiklan 1 kohdassa tarkoitetut, komission julkaisemat ohjeet on otettu huomioon lupia annettaessa ja yleisiä sitovia sääntöjä laadittaessa (ks. 7 artiklan 2 kohta)?
      8.   Seuranta
      
                  8.1
               
               
                  Jos jäsenvaltio on ottanut käyttöön toiminnanharjoittajaa koskevan velvoitteen toimittaa toimivaltaiselle viranomaiselle kerran vuodessa tietoja, joiden avulla toimivaltainen viranomainen voi arvioida direktiivin noudattamista, kuinka moni toiminnanharjoittaja ei ole toimittanut toimivaltaiselle viranomaiselle säädettyjä tietoja ja kuinka monta laitosta koskevia tietoja ei ole toimitettu (8 artiklan 1 kohta)? Mitä toimenpiteitä toimivaltainen viranomainen toteuttaa sen varmistamiseksi, että tiedot toimitetaan mahdollisimman pian?
               
            
                  8.2
               
               
                  Jos jäsenvaltio on ottanut käyttöön toiminnanharjoittajaa koskevan velvoitteen toimittaa toimivaltaiselle viranomaiselle pyynnöstä tietoja, joiden avulla toimivaltainen viranomainen voi arvioida direktiivin noudattamista, kuinka moni toiminnanharjoittaja on toimittanut toimivaltaiselle viranomaiselle säädettyjä tietoja ja kuinka monta laitosta koskevia tietoja on toimitettu (8 artiklan 1 kohta)?
               
            
                  8.3
               
               
                  Sen estämättä, mitä 8 artiklan 4 kohdassa säädetään, ja ottaen huomioon 8 artiklan 3 kohdan säännökset, kuinka moni laitos suorittaa jaksoittaisia mittauksia yli vuoden välein?
               
            9.   Säännösten rikkominen
      Seuraaviin kysymyksiin vastataan direktiivin 10 artiklan säännösten perusteella.
      
                  —
               
               
                  Kuinka monen toiminnanharjoittajan on todettu rikkoneen direktiivin säännöksiä?
               
            
                  —
               
               
                  Mitä toimenpiteitä toteutetaan sen varmistamiseksi, että toiminta saatetaan säännösten mukaiseksi ”mahdollisimman pian” (10 artiklan a alakohta)?
               
            
                  —
               
               
                  Kuinka monta kertaa toimivaltaiset viranomaiset ovat peruuttaneet luvan väliaikaisesti tai kokonaan siitä syystä, että toiminta ei ole säännösten mukaista (10 artiklan b alakohta)?
               
            10.   Päästöjen raja-arvojen noudattaminen
      
                  10.1
               
               
                  Esittäkää yleiskuvaus siitä, miten poistokaasupäästöjen, hajapäästöjen ja kokonaispäästöjen raja-arvojen noudattaminen varmistetaan. Antakaa esimerkkejä toimenpiteistä, joilla raja-arvojen noudattaminen on varmistettu kyseisen ajanjakson aikana.
               
            
                  10.2
               
               
                  Mitä käytäntöjä toimivaltaiset viranomaiset yleensä noudattavat tehdessään säännöllisiä tarkastuksia paikan päällä? Jos säännöllisiä tarkastuksia ei tehdä, miten toimivaltaiset viranomaiset todentavat toiminnanharjoittajan toimittamat tiedot?
               
            11.   Päästöjen vähentämisohjelma
      
                  11.1
               
               
                  Mitä menettelyä käytetään sen varmistamiseksi, että toiminnanharjoittajan ehdottama vähentämisohjelma vastaa mahdollisimman hyvin sellaisten päästöjen määrää, jotka olisivat syntyneet, mikäli direktiivin liitteessä II esitettyjä raja-arvoja olisi sovellettu? Mitkä ovat kokemuksenne vähentämisohjelman soveltamisesta?
               
            
                  11.2
               
               
                  Jos liitteessä II B olevassa 2 kohdassa ehdotettua vähentämisohjelmaa on käytetty, on vastattava seuraaviin kysymyksiin:
                  
                              11.2.1
                           
                           
                              Mitkä toimenpiteet ja menettelyt ovat käytössä vuosittaisen vertailupäästöarvon laskemiseksi?
                           
                        
                              11.2.2
                           
                           
                              Mitkä toimenpiteet ja menettelyt ovat käytössä päästöjen tavoitearvon laskemiseksi?
                           
                        
                              11.2.3
                           
                           
                              Mitkä menettelyt ovat käytössä sen varmistamiseksi, että päästöjen tavoitearvo saavutetaan?
                           
                        Vastaukset voivat olla lyhyitä ja yhteenvedonomaisia.
               
            12.   Liuottimien hallintasuunnitelma
      Miten toiminnanharjoittaja osoittaa noudattavansa 9 artiklan säännöksiä (liuottimien hallintasuunnitelma tai vastaava)?
      13.   Tietojen julkisuus
      Mitä käytäntöjä yleensä noudatetaan 12 artiklassa säädettyjen tietojen julkisuutta koskevien säännösten noudattamiseksi?
      14.   Yhteys yhteisön muihin säädöksiin
      Mikä on jäsenvaltioiden näkemys direktiivin tehokkuudesta muun muassa verrattuna yhteisön muihin ympäristöalan säädöksiin?
      
         (1)  EYVL L 230, 12.9.2000, s. 16.